Adalek ar XVI-vet kantved e teu ar ger da gaout ur ster ledanoch. Kaoz a vo neuze eus doueoniezh naturela dalv kement hag anavezout Doue en un doare a vefe naturel. Diwar neuze e vez implijet evit ober anv eus relijionoù estrevit ar gristeniezh, e-barzh studi ar relijionoù da skouer. Dont a ra ar ger doueoniezh da dalvezout kement ha skeudenn doue hag an doueegezh er relijionoù a bep seurt, hag o chelennadurezhioù zoken. 